David Harper

David C. Harper, nado en Gary, Indiana, o 24 de xullo de 1955, é un xornalista e editor numismático estadounidense.

 Traxectoria 
David Harper iniciouse no mundo do coleccionismo numismático en 1963, á idade de oito anos, cunha modesta colección de moedas dun centavo de dólar, e en 1969 subscribiuse á revista Numismatic News, sen saber que anos despois marcaría o seu futuro profesional.

Harper cursou os seus estudos superiores de Xornalismo e de Economía, na Universidade de Wisconsin en Oshkosh, onde se graduou en 1977.Smith, P. (2012). 

O 17 de abril de 1978 ingresou na editora numismática Krause Publications, e durante as súas catro décadas de vinculación con esa compañía foi editor de varias revistas numismáticas, como Coins Magazine, World Coin News, Bank Note Reporter e Numismatic News. 

Entre outros cargos en entidades de carácter asociativo, Harper foi membro da xunta directiva do Numismatic Literary Guild (NLG) entre 1989 e 1991. 

 Recoñecementos 

 1985: Premio Century Club, da American Numismatic Association (ANA)."American Numismatic Association Past Award Recipients". American Numismatic Association.
 2001: Premio Clemy, do Numismatic Literary Guild."The Clemy Award Winners". Numismatic Literary Guild.
 2002: Medalla ao mérito da ANA.
 2007: Premio Burnett Anderson Memorial, da ANA, a American Numismatic Society (ANS) e o Numismatic Literary Guild (NLG).
 2021: Incluído na listaxe das persoas máis influentes en numismática en 1960-2020, pola revista Coin World."David C. Harper". En The Most Influential People in Numismatics 1960-2020. Coin World. Páxina 96.

 Notas 

 Véxase tamén 
 Bibliografía 
 Smith, P. (2012). "Harper, David (Carl)". En American Numismatic Biographies. Páxina 189.
 "David C. Harper". En The Most Influential People in Numismatics 1960-2020. Coin World. Páxina 96.
 Outros artigos 
 Krause Publications

Categoría:Nados en 1955
Categoría:Nados no condado de Lake, Indiana
Categoría:Numismáticos dos Estados Unidos de América
Categoría:Galardoados co premio Burnett Anderson Memorial
Categoría:Galardoados co premio Clemy
Categoría:Editores
Categoría:Alumnos da Universidade de Wisconsin
Categoría:Personalidades sen imaxes